**NATJEČAJ**

**ZA UPIS UČENIKA**

**U I. RAZRED SREDNJE ŠKOLE**

**U ŠKOLSKOJ GODINI 2025./2026.**

**Glazbena škola Slavonski Brod**

Vukovarska 1, 35000 Slavonski Brod

Tajništvo: 035/447-148; e-mail: glazbena@gs-sbrod-sb.skole.hr

KLASA: 602-02/25-01/08

URBOJ: 2178-10-01-25-1

Slavonski Brod, 11. lipnja 2025.

Temeljem članka 22. Zakona o odgoju i obrazovanju u osnovnoj i srednjoj školi (“Narodne novine” broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20., 151/22., 155/23. i 156/23.), članka 8. Zakona o umjetničkom obrazovanju (“Narodne novine” broj 130/11.), temeljem točke XV. Odluke o upisu učenika u I. razred srednje škole u školskoj godini 2025./2026. (“Narodne novine” broj 83/25.), u skladu s Pravilnikom o elementima i kriterijima za izbor kandidata za upis u I. razred srednje škole (“Narodne novine” broj 49/15., 109/16., 47/17., 39/22. i 79/25.) Glazbena škola Slavonski Brod objavljuje:

**NATJEČAJ**

**za upis u I. razred srednje škole za školsku godinu 2025./2026.**

* Pravo upisa u prvi razred srednje glazbene škole imaju svi kandidati nakon završenog osnovnog glazbenog obrazovanja ili pripremnog glazbenog obrazovanja za srednju školu te koji su položili prijamni ispit, pod jednakim uvjetima u okviru broja utvrđenog Odlukom o upisu koju za svaku školsku godinu donosi ministar nadležan za obrazovanje.
* Pod jednakim uvjetima u srednje glazbene škole upisuju se kandidati hrvatski državljani, Hrvati iz drugih država te djeca državljana iz država članica Europske unije.
* U prvi razred srednje glazbene škole mogu se upisati kandidati koji do početka školske godine u kojoj upisuju prvi razred srednje škole navršavaju 17 godina, a najkasnije do navršenih 18 godina života.
* Iznimno, u prvi razred srednje glazbene škole za zanimanje glazbenica pjevačica mogu se upisati učenice do 22 godine života i glazbenik pjevač do navršene 24 godine života.
* Iznimno, na temelju pokazane iznimne darovitosti, uz suglasnost nastavničkog vijeća, može se dopustiti upis u prvi razred srednje glazbene škole učenicima koji ne ispunjavaju uvjete članka 8., stavka 1. do stavka 8. Zakona o umjetničkom obrazovanju, odnosno uvjete propisane točkom 1. do točke 4. ovog Natječaja.
* Prijave i upis kandidata u prvi razred Glazbene škole Slavonski Brod provodi se putem Nacionalnog informacijskog sustava prijava i upisa u srednje škole (NISpuSŠ).
* U svakome upisnom roku kandidat može prijaviti najviše 6 odabira programa obrazovanja.

|  |  |  |
| --- | --- | --- |
| *Broj učenika po obrazovnim programima* | Temeljni obrazovni program | Paralelni umjetničkiprogram |
|  | *Glazbenik/ica klavirist/ica* | 0 | 1 |
|  | *Glazbenik/ica gitarist/ica* | 0 | 1 |
|  | *Glazbenik/ica flautist/ica* | 0 | 1 |
|  | *Glazbenik/ica harmonikaš/ica* | 1 | 0 |
|  | *Glazbenik/ica – pjevač/ica* | 2 | 1 |
|  | *Glazbenik/ica – teorijski smjer* | 0 | 3 |
|  | *Glazbenik/ica tamburaš/ica* | 2 | 0 |
|  |  |  |
| *Trajanje obrazovnog programa u godinama* | 4 |
| *Predmet od posebne važnosti za upis* *(određuje srednja škola)* | Povijest |
| *Natjecanje iz znanja koje se vrednuje pri upisu (određuje srednja škola)* | Natjecanje iz povijesti |
| *Popis zdravstvenih zahtjeva za program obrazovanja* | - |
| *Popis potrebnih dokumenata koji su uvjet za upis u program* | - |
| *Datumi provođenja dodatnih ispita i provjera**(prijamni ispit glazbene darovitosti)* | **1.7.2025. u 9.00 sati Solfeggio i Teorija glazbe (pismeni)****1.7.2025. u 11.00 sati Solfeggio (usmeni)****2.7.2025. u 9.00 sati Temeljni predmet struke (za teoretičare klavir)**  |
| *Datumi provođenja provjera poznavanja* *1. stranog jezika*  | Provjera predznanja engleskog jezika (za učenike koji nisu učili engleski jezik kao prvi strani jezik) – 2.7.2025. u 10.00 sati  |
| *Popis stranih jezika koji se izvode u školi kao obvezni nastavni predmeti* | Engleski jezik, Talijanski jezik |
| *Popis nastavnih predmeta koji se izvode u školi kao izborni nastavni predmet* | Etika, Vjeronauk  |
| *Bodovni prag na prijamnom ispitu* | 70 bodova (max. 170) |
| *Ukupan broj bodova (na temelju svih elemenata vrednovanja)* | Temeljni obr. program – max. 260 bodovaParalelni umj. program – max. 180 bodova |
| *Naknada za povećane troškove obrazovanja (učenikov udjel godišnje) – temeljni program* | 0,00kn |
| *Naknada za povećane troškove obrazovanja (učenikov udjel godišnje) - paralelni upis* | 300 eura |

**Datumi zaprimanja upisnica** (određuje srednja škola sukladno Odluci o upisu):

**8.7. 2025. od 8 do 15 sati,** elektronički putem srednje.e-upisi.hr ili osobnim dolaskom u Školu.

**UPISNI ROKOVI**

Učenici će se prijavljivati za upis i upisivati u I. razred srednje škole u školskoj godini 2025./2026. u ljetnom i jesenskom upisnom roku.

***Ljetni upisni rok***

|  |  |
| --- | --- |
| **Opis postupka** | **Datum** |
| Početak prijava u sustav | 26. 5. 2025. |
| Registracija kandidata izvan redovitog sustava obrazovanja RH putem srednje.e-upisi.hr | 26. 5. do 18. 6. 2025. |
| Dostava osobnih dokumenata i svjedodžbi Središnjem prijavnom uredu | 26. 5. do 18. 6. 2025. |
| Prijava obrazovnih programa | 25. 6. do 4. 7. 2025. |
| Prijava programa koji zahtijevaju dodatne provjere | 25. 6. do 27. 6. 2025. |
| Dostava dokumentacije:● Stručnog mišljenja HZZ-a za programe koji to zahtijevaju● Dokumenata kojima se ostvaruju dodatna prava za upis (dostavljaju se putem srednje.e-upisi.hr) | 25. 6. do 2. 7. 2025. |
| Provođenje dodatnih ispita i provjera i unos rezultata | 30.6. do 3.7. 2025. |
| Brisanje kandidata koji nisu zadovoljili preduvjete s lista | 3. 7. 2025. |
| Unos prigovora | 4. 7. 2025. |
| Objava konačnih ljestvica poretka | 7. 7. 2025. |
| Dostava dokumenata koji su uvjet za upis u određeni program obrazovanja srednje škole.Može se obaviti elektronički putem srednje.e-upisi.hrili dolaskom u školu na propisani datum.● Upisnica ( obvezno za sve učenike ) | 8.7.2025. od 8 do 15 sati |
| Objava okvirnog broja slobodnih mjesta za jesenski upisni rok | 14. 7. 2025. |
| Službena objava slobodnih mjesta za jesenski upisni rok | 11. 8. 2025. |

***Jesenski upisni rok***

|  |  |
| --- | --- |
| **Opis postupka** | **Datum** |
| Registracija za kandidate izvan redovitog sustava obrazovanja RH | 18. 8. do 25. 8. 2025. |
| Dostava osobnih dokumenata, svjedodžbi i ostale dokumentacije za kandidate izvan redovitog sustava obrazovanja RH Središnjem prijavnom uredu | 18. 8. do 25. 8. 2025. |
| Početak prijava u sustav i prijava obrazovnih programa | 25. 8. do 29. 8. 2025. |
| Prijava obrazovnih programa koji zahtijevaju dodatne provjere | 25. 8. do 27. 8. 2025. |
| Dostava dokumentacije:● Stručnog mišljenja HZZ-a za programe koji to zahtijevaju● Dokumenata kojima se ostvaruju dodatna prava za upis (dostavljaju se putem srednje.e-upisi.hr) | 25. 8. do 28. 8. 2025. |
| Provođenje dodatnih ispita i provjera te unos rezultata | 28. 8. 2025.9.00 sati - Solfeggio i Teorija glazbe (pismeni)11.00 sati - Solfeggio (usmeni)12.00 sati – Temeljni predmet struke (za teoretičare klavir)28.8.2025. u 12.30 satiprovjera 1. stranog jezika (za učenike koji nisu učili engleski jezik kao prvi strani jezik) |
| Brisanje kandidata koji nisu zadovoljili preduvjete s lista | 28. 8. 2025. |
| Unos prigovora | 29. 8. 2025. |
| Objava konačnih ljestvica poretka | 1. 9. 2025. |
| Dostava dokumenata koji su uvjet za upis u određeni program obrazovanja srednje škole.Može se obaviti elektronički putem srednje.e-upisi.hrili dolaskom u školu na propisani datum.● Upisnica ( obvezno za sve učenike ) | 2. 9.2025. (od 8.00 do 15.00 sati) |
| Objava slobodnih upisnih mjesta nakon jesenskog upisnog roka | 4. 9. 2025. |

***Prijava kandidata s teškoćama u razvoju – ljetni upisni rok***

|  |  |
| --- | --- |
| **Opis postupka** | **Datum** |
| Kandidati s teškoćama u razvoju prijavljuju se u županijski upravni odjel za obrazovanje, te iskazuju svoj odabir s liste prioriteta redom kako bi željeli upisati obrazovne programe | 26. 5. do 13. 6. 2025. |
| Registracija kandidata s teškoćama u razvoju izvan redovitog sustava obrazovanja RH putem srednje.e-upisi.hr | 26. 5. do 13. 6. 2025. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 26. 5. do 13. 6. 2025. |
| Upisna povjerenstva županijskog upravnog odjela unose navedene odabire u sustav | 26. 5. do 13. 6. 2025. |
| Dostava dokumenata kojima se ostvaruju dodatna prava za upis (dostavljaju se putem srednje.e-upisi.hr) | 26. 5. do 13. 6. 2025. |
| Provođenje dodatnih provjera za kandidate s teškoćama u razvoju i unos rezultata u sustav | 17.6.2025.9.00 sati - Solfeggio i Teorija glazbe (pismeni)10.00 sati - Solfeggio (usmeni)11.00 sati – Temeljni predmet struke (za teoretičare klavir)17.6.2025. u 11.30 sati provjera 1. stranog jezika (za učenike koji nisu učili engleski jezik kao prvi strani jezik) |
| Mogućnost promjene prioriteta na ljestvicama poretka | 18. do 23. 6. 2025. |
| **Objava konačnih ljestvica poretka** | **24. 6. 2025.** |
| Smanjenje upisnih kvota razrednih odjela pojedinih obrazovnih programa sukladno Državnom pedagoškom standardu  zbog upisanih učenika s teškoćama u razvoju | 25. 6. 2025. |
| Dostava dokumenata koji su uvjet za upis u određeni program obrazovanja srednje škole.Može se obaviti elektronički putem srednje.e-upisi.hrili dolaskom u školu na propisani datum.● Upisnica ( obvezno za sve učenike ) | 8.7.2025. od 8 do 15 sati |

***Prijava kandidata s teškoćama u razvoju – jesenski upisni rok***

|  |  |
| --- | --- |
| **Opis postupka** | **Datum** |
| Kandidati s teškoćama u razvoju prijavljuju se u županijski upravni odjele za obrazovanje, te iskazuju svoj odabir s liste prioriteta redom kako bi željeli upisati obrazovne programe | 18. 8. do 20. 8. 2025. |
| Registracija kandidata s teškoćama u razvoju izvan redovitog sustava obrazovanja RH putem srednje.e-upisi.hr | 18. 8. do 20. 8. 2025. |
| Prijava obrazovnih programa koji zahtijevaju dodatne provjere za kandidate s teškoćama u razvoju  | 18. 8. do 19. 8. 2025. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 18. 8. do 20. 8. 2025. |
| Upisna povjerenstva županijskih upravnih odjela unose navedene odabire u sustav upisa | 18. 8. do 20. 8. 2025. |
| Dostava dokumenata kojima se ostvaruju dodatna prava za upis (dostavljaju se putem srednje.e-upisi.hr) | 18. 8. do 22. 8. 2025. |
| Provođenje dodatnih provjera za kandidate s teškoćama u razvoju i unos rezultata u sustav upisa | 20. 8. 2025.9.00 sati - Solfeggio i Teorija glazbe (pismeni)10.00 sati - Solfeggio (usmeni)11.00 sati – Temeljni predmet struke (za teoretičare klavir)20.8.2025. u 11.30 sati provjera 1. stranog jezika (za učenike koji nisu učili engleski jezik kao prvi strani jezik) |
| Unos rezultata dodatnih provjera u sustav upisa | 20. 8. do 21. 8. 2025. |
| Mogućnost promjene prioriteta na ljestvicama poretka | 21. do 24. 8. 2025. |
| **Objava konačnih ljestvica poretka** | **25. 8. 2025.** |
| Smanjenje upisnih kvota razrednih odjela pojedinih obrazovnih programa sukladno Državnom pedagoškom standardu radi upisanih učenika s teškoćama u razvoju | 25. 8. 2025. |
| Dostava dokumenata koji su uvjet za upis u određeni program obrazovanja srednje škole.Može se obaviti elektronički putem srednje.e-upisi.hrili dolaskom u školu na propisani datum.● Upisnica ( obvezno za sve učenike ) | 2. 9. 2025.(od 8.00 do 15.00 sati) |

**POSTUPAK PODNOŠENJA I RJEŠAVANJA PRIGOVORA**

* Učenici i ostali kandidati mogu podnositi prigovore tijekom provedbe postupka prijava i upisa učenika u I. razred srednje škole i to usmeno ili pisanim putem u elektroničkom obliku.
* Redoviti učenik osnovne škole u Republici Hrvatskoj može podnijeti prigovor svom razredniku zbog netočno navedenih zaključnih ocjena iz nastavnih predmeta, osobnih podataka ili podataka na temelju kojih se ostvaruju dodatna prava za upis i zatražiti njihov ispravak.
* Kandidat koji nema status redovitog učenika osnovne škole u Republici Hrvatskoj ( kandidat koji osnovno obrazovanje završava ili je završio u inozemstvu ili drugim obrazovnim sustavima; kandidat koji se ispisao te želi ponovno upisati prvi razred; kandidat koji je prethodne školske godine završio osnovno obrazovanje u Republici Hrvatskoj, ali se nije upisao u srednju školu ) može zbog netočno unesenih ocjena ili osobnih podataka podnijeti prigovor Središnjem prijavnom uredu koji je unio podatke.
* U slučaju da nisu ispravljeni netočno uneseni podaci, učenici i ostali kandidati mogu podnijeti pisani prigovor CARNetovoj službi za podršku obrazovnom sustavu na obrascu za prigovor koji je dostupan na mrežnoj stranici NISpuSŠ-a.
* U slučaju da učenik pri ocjenjivanju ispita provjere sposobnosti i darovitosti ili znanja nije zadovoljan ocjenom, može podnijeti prigovor pisanim putem u elektroničkom obliku školi.
* U slučaju da se utvrdi neregularnost ili nepravilnost u postupku provedbe ispita, ravnatelj srednje škole na prijedlog upisnoga povjerenstva mora otkloniti te nepravilnosti i utvrditi novu ocjenu.

- Rokovi za podnošenje prigovora utvrđeni su u točkama X., XI., XII. i XIII. Odluke o upisu

 učenika u I. razred srednje škole u školskoj godini 2025./2026.

 (»Narodne novine« broj 83/25.).

***Naknadni upisni rok***

NAKNADNI ROK ZA UPIS UČENIKA NAKON ISTEKA JESENSKOG ROKA

* Učenici koji ne ostvare pravo upisa u ljetnom ili jesenskom upisnom roku mogu se prijaviti za upis u naknadnome upisnom roku za upis u srednju školu u program obrazovanja u kojemu je nakon jesenskog upisnog roka ostalo slobodnih mjesta u sklopu broja upisnih mjesta propisanih Strukturom, a utvrđenih u NISpuSŠ–u.
* Učenici iz prethodnog stavka za prijavu moraju ispunjavati sve uvjete propisane Pravilnikom o elementima i kriterijima za izbor kandidata za upis u I. razred srednje škole, te natječajem škole.
* Učenici se za upis u naknadnome upisnom roku mogu prijaviti školi od

5. do 30. rujna 2025.

* Upisno povjerenstvo škole o upisu učenika u naknadnome upisnom roku odlučuje na temelju pisanog zahtjeva učenika te podatke o upisu unosi u NISpuSŠ nakon zaprimljene potpisane upisnice učenika te ostale dokumentacije potrebne za upis.

**UPIS KANDIDATA DRŽAVLJANA IZVAN EUROPSKOG GOSPODARSKOG PROSTORA I ŠVICARSKE KONFEDERACIJE**

Kandidat koji je strani državljanin iz zemlje izvan Europskog gospodarskog prostora i Švicarske Konfederacije može se upisati u školu kao redoviti učenik bez plaćanja troškova školovanja ako ispunjava jedan od sljedećih uvjeta:

1. ako za to postoji međudržavni ugovor ili osoba sudjeluje u priznatom državnom ili regionalnom obrazovnom programu razmjene učenika koje je odobrilo ministarstvo nadležno za obrazovanje ili u obrazovnom projektu koji vodi obrazovna ustanova
2. ako osoba ima odobren privremeni boravak u svrhu spajanja obitelji, privremeni boravak iz humanitarnih razloga, privremeni boravak u druge svrhe, privremeni boravak osobe s dugotrajnim boravištem u drugoj državi članici EGP-a ili odobren stalni boravak ili dugotrajno boravište,
3. ako je roditelj ili skrbnik te osobe diplomatski predstavnik strane države u Hrvatskoj;
4. ako je takva osoba ili roditelj ili skrbnik te osobe azilant ili tražitelj međunarodne zaštite;
5. ako je takva osoba ili roditelj ili skrbnik te osobe stranac pod supsidijarnom zaštitom ili stranac pod privremenom zaštitom.

Kandidat koji je strani državljanin iz zemlje izvan Europskog gospodarskog prostora i Švicarske Konfederacije a koji ne ispunjava niti jedan od prethodnih uvjeta, može se upisati ako ima reguliran status boravka uz obvezu plaćanja troškova školovanja.

Odluku o godišnjim troškovima školovanja donosi Osnivač škole.

 Ravnateljica:

 Mirela Jagodić, prof.